46 TÁRSULATI ÜGYEK. 
lakosság. A legnagyobb barlang a * Fiatra-Lunga» völgyében van, egyes részeiben 
szép cseppkő képződésekkel és belsejében egy patakkal. 
2. Dr. Szontagh Tamás a múlt évi tanulmány útja alkalmával, dr. Fraas 
Eberhard stuttgarti tanár által a m. kir. Földtani Intézetnek ajándékozta 
palaeontologiai gyűjteményt mutatta be. A szép collectio több mint 150 darabot 
foglal magában a sváb jura, trias, lias és maim mész- és homokköveiből és már- 
gáiból. 
3. Dr. Traxler László (Munkács) a Édesvízi szivacs spikulák Brazíliából • 
czímű értekezésében, melyet dr. Staub M. e. titkár bemutatott, leírja azon szivacs- 
spikulákat, melyeket egy minden valószinűség szerint San Paolo környékéről 
(Braziliából) származó kovaföldben talált. Ezek amphidiskusok, kétféle parenchym- 
és kétféle skeletspikulák. Az amphidiskusok közül olyanokat is talált, melyek¬ 
nek korongjain 6—10, mélyen bevágott és horogszerűleg visszahajlott csipkéik 
vannak, a milyenek egyetlen egy ismert édesvizi szivacsnak nincsenek. A meg¬ 
vizsgált spikulák szerint a braziliai kovafóldből a következő fajokat állapíthatta 
meg, u. m. Tabella spinata Cárt., mely még ma is az Amazon folyóban él; 
Meyenia plwnosa Cárt. var. Palmeri Potts jelenleg Kelet-Indiában és Mexi- 
coban élő szivacs és végre az amphidiskusai csipkés korongjai és tüskés skelet- 
spikulái által föltűnő és új fajnak tekinthető Tabella Thumii v. sp., mely 
valószinűleg szintén a most élő fajok közé tartozik. A mondottak szerint a san 
paoloi kovafóld alluvialis képződménynek tekintendő. 
Az 1895 januárius 9-én tartott választmányi ülésen az elnök üdvözli 
dr. Schmidt Sándor vál. tagot, a m. kir. József-műegyetemhez a mineralogia és 
geológia ny. rendes tanárává történt kinevezése alkalmából. A folyó ügyek 
elvégzése után az e. titkár bemutatja a selmeczbányai fiókegyesület 1894. évzárszám¬ 
adását és az 1895. évi költségvetést. A választmány a «Senckenbergisclies Museum 
in Frankfurt a. M.»-tói kért csereviszony megkötését elfogadja. A titkár előadja 
a választmány által kiküldött bizottság véleményét az elhunyt elnök dr. Szabó 
József emlékének mikénti megörökítését illetőleg; a választmány az indítványt 
elfogadta és ilyen értelemben fogja a közgyűlés elé terjeszteni. 
A titkár bemutatta a lefolyt évi közgyűlés részéről kiküldött pénztár vizs¬ 
gáló bizottság jelentését 1894-ről, s ezzel kapcsolatban kéri a választmányt, hogy 
a 492 frtnyi tartalékalap az alaptőkéhez csatoltassék; a jelentés tudomásul szolgál 
és az e. titkár ajánlatát a választmány elfogadja. Ezen kiviil előterjeszti az e. 
titkár az 1895. évi költségelőirányzatot, a melynek egyes tételeit a választmány 
helyben hagyta. 
Dr. Schafarzik Ferencz, mint a földrengési bizottság előadója, bemutatja a 
pénztárvizsgáló bizottság jelentését a múlt évről, a mit a választmány tudomá¬ 
sul vett. 
Dr. Szontagh Tamás írásban indokolt indítványt adott be, a melyben 
ajánlja, hogy dr. Fraas Eberhard tanár és múzeumi őr Stuttgartban, az idei 
közgyűlésen a társulat levelező tagjává választassák. 
Végül bemutatta az e. titkár az általa kidolgozott szabályzatot a pénztári 
kezelést és a pénztárvizsgálatát illetőleg; a választmány ezt általánosságban és 
néhány módosítás után részleteiben is elfogadta. 
( 46 ) 
